|  |
| --- |
| Prilog 10 |

**INFORMIRANJE I VIDLJIVOST**

Sva ulaganja koja se provode u okviru Programa ruralnog razvoja RH, a financiraju se iz Europskog poljoprivrednog fonda za ruralni razvoj (EPFRR, engl. EAFRD) trebaju biti propisno označena, u skladu s prilogom III Uredbe EU 2022/129, te sa prilogom IV. Pravilnika o provedbi lokalnih razvojnih strategija unutar intervencije 77.06. „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske 2023. – 2027. (NN broj 113/24).

Označavanje ulaganja je obveza krajnjeg korisnika.

Sukladno čl. 71 (*Informiranje i vidljivost)* Pravilnika o provedbi Lokalnih razvojnih strategija unutar Intervencije 77.06. „Potpora LEADER (CLLD) pristupu“ iz Strateškog plana Zajedničke poljoprivredne politike Republike Hrvatske:

* Korisnik je u obvezi pridržavati se zahtjeva i osnovnih elementa vezano uz informiranje i vidljivost, što uključuje: isticanje da Europska unija sufinancira projekt sukladno uputama koje se navode između ostalog, i u Prilogu 13 LAG Natječaja.
* U slučaju propusta (neoznačavanja ulaganja) Agencija za plaćanja u poljoprivredi, ribarstvu i ruralnom razvoju može korisniku ostaviti rok od trideset (30) dana da otkloni propust. Ukoliko korisnik u spomenutom roku ne otkloni propust, Agencija za plaćanja će korisniku izdati Odluku o odbijanju zahtjeva za isplatu i/ili Odluku o povratu sredstava ili neće odobriti isplatu potpore za trošak koji nije označen vidljivo i na propisan način.

Osnovni elementi vidljivosti kojima korisnik mora označiti aktivnosti ulaganja je oznaka:

Slika - **Prikaz vidljivosti; vektorski oblik dostupan za preuzimanje kao Prilog 13a**

**Osnovni elementi vidljivosti i obveze korisnika:**

a) navodeći na svojoj službenoj internetskoj stranici,  ako takva stranica postoji, i na službenoj internetskoj stranici na društvenim medijima kratak opis aktivnosti, razmjeran razini potpore, uključujući njezine ciljeve i rezultate, te naglašavajući financijsku potporu Unije

b) navođenjem izjave u kojoj se na vidljiv način naglašava potpora Unije na dokumentima i komunikacijskim materijalima povezanima s provedbom aktivnosti, koji su namijenjeni javnosti ili sudionicima, te isticanjem amblema Unije u skladu s tehničkim značajkama utvrđenima u točki dolje navedenim načelima tehničkih karakteristikama vidljivosti spomenutih oglasnih medija.

c) za aktivnosti koje se sastoje od ulaganja u fizičku imovinu i čija ukupna javna potpora premašuje 50.000 EUR ili u slučaju potpore u obliku financijskih instrumenata, uključujući financiranje obrtnog kapitala, čiji su ukupni troškovi veći od 500.000 EUR, postavljanjem informativne ploče ili ekvivalentnog elektroničkog zaslona s informacijama o projektu uz naglašavanje financijske potpore Unije i isticanje amblema Unije u skladu s tehničkim značajkama utvrđenima u dolje navedenim načelima (pod a) tehničkih karakteristikama vidljivosti spomenutih oglasnih medija.

d) za aktivnosti koje se sastoje od potpore aktivnostima LEADER-a, osnovnim uslugama i infrastrukturi koje nisu obuhvaćene točkom c), čija ukupna javna potpora premašuje 10.000 EUR, ili u slučaju potpore u obliku financijskih instrumenata, uključujući financiranje obrtnog kapitala, čiji su ukupni troškovi veći od 100.000 EUR, postavljanjem najmanje jednog plakata najmanje veličine A3 ili ekvivalentnog elektroničkog zaslona s informacijama o operaciji na mjestu koje je jasno vidljivo javnosti uz naglašavanje potpore Unije.

Tijekom trajanja aktivnosti i/ili po dovršetku aktivnosti, u skladu s gornje navedenim obvezama , LAG jasno ističe podatke o projektu i financijskom doprinosu Unije.

**Tehničke karakteristike vidljivosti spomenutih oglasnih medija poštuju načela:**

(a) uz ambleme EU ističe se i sljedeća izjava: »Financira Europska unija«

(b) uz amblem EU ističe se i logotip Ministarstva poljoprivrede, logotip Strateškog plana te logotip LEADER-a

(c) minimalno 25% površine oglasnog medija zauzima logotip Ministarstva poljoprivrede i EU uz obvezni tekst »Financira Europska unija«.